Toshkent va Moskva o‘rtasida avtobuslar har kuni qatnay boshladi. Bu haqda Migration-uz kanali xabar berdi. “Toshkent” avtovokzalidan har kuni soat 12:00 dan boshlab avtobuslar yo‘lga chiqadi. Yo‘l haqi - 1 million 205 ming so‘m, yo‘l vaqti - 2 kun-u 16 soat. Rossiyaning boshqa shaharlariga reyslar: Toshkent – Qozon: seshanba va juma (11:00), yo‘nalish narxi 905 ming so‘m;   Toshkent – Omsk: seshanba va shanba (23:30), chipta narxi – 805 ming so‘m;   Toshkent – Novosibirsk: dushanba (14:00), chipta narxi – 905 ming so‘m;   Toshkent – Nijniy Novgorod: payshanba (6:00), chipta narxi – 1 million 5 ming so‘m. Ma’lumot uchun, 18 iyuldan boshlab Toshkent va Moskva, Qozon hamda Sankt-Peterburg o‘rtasida muntazam avtobus qatnovi tiklangandi.